

**ÚPLNÉ ZNENIE**

**ZÁSAD HOSPODÁRENIA S MAJETKOMOBCESUČANY**

**V ZNENÍ DODATKU č. 1 z 15.6.2016, DODATKU č. 2 z 26.10.2016,**

**DODATKU č. 3 z 15.12.2020, DODATKU č. 4 z 19.4.2022, DODATKU č. 5**

**z 13.12.2022 a DODATKU č. 6 z 25.4.2023**

Obecné zastupiteľstvo v súlade s § 11 ods. 4, písm. a) zák. č. 369/90 Zb. o obecnom zriadení v znení neskorších predpisov (ďalej len „zákon o obecnom zriadení“) a § 9 ods. 1 zákona č. 138/91 Zb. o majetku obcí v znení neskorších predpisov (ďalej len „zákon o majetku obcí“) a § 9 Štatútu Obce Sučany určuje tieto Zásady hospodárenia s majetkom Obce Sučany (ďalej len „Zásady“).

**Čl. 1 Predmet úpravy**

1. Obec Sučany (ďalej len „Obec“) je samostatný územný samosprávny a správny celok Slovenskej republiky, je právnickou osobou, ktorá za podmienok stanovených zákonom o majetku obcí samostatne hospodári s vlastným majetkom, s majetkom štátu prenechaným a zvereným do užívania Obce a s vlastnými príjmami.

2. Zásady upravujú:

a) vymedzenie majetku Obce, b) nadobúdanie majetku Obce,

c) hospodárenie s majetkom Obce, d) evidenciu majetku Obce,

e) zverenie majetku Obce do správy, f) nakladanie s majetkom Obce,

g) vymedzenie úkonov, ktoré podliehajú schváleniu orgánmi Obce, h) zriadenie vecných práv k majetku Obce,

i) postup prenechávania majetku Obce do užívania, j) správu pohľadávok Obce,

k) inventarizáciu majetku Obce

l) rozsah zmeny rozpočtu vykonávanej starostom.

3. Zásady sa nevzťahujú na postupy pri hospodárení a nakladaní s majetkom Obce upravenými inými všeobecne záväznými nariadeniami Obce ako napr. :

a) postup pri prenajímaní a predaji bytov vo vlastníctve Obce, ktoré je upravené Všeobecne

záväzným nariadením obce Sučany o podmienkach prideľovania a užívania obecných nájomných bytov,

b) poskytovanie finančných prostriedkov Obce vo forme dotácií podľa VZN Obce o dotáciách, c) poskytovanie finančných prostriedkov Obce podľa VZN Obce o poskytovaní jednorazovej dávky v hmotnej núdzi a mimoriadnej dávky,

d) poskytovanie finančných prostriedkov Obce podľa VZN Obce o tvorbe a použití fondu prevádzky, údržby a opráv nájomných bytov vo vlastníctve Obce Sučany.

**Čl. 2 Vymedzenie majetku Obce**

1. Majetkom Obce sú veci vo vlastníctve Obce a majetkové práva Obce. Majetok Obce tvoria nehnuteľné veci a hnuteľné veci vrátané finančných prostriedkov, ako aj pohľadávky a iné majetkové práva, ktoré sú vo vlastníctve Obce podľa zákona o majetku obcí alebo ktoré nadobudne Obec do vlastníctva prechodom z majetku Slovenskej republiky na základe zákona o majetku obcí alebo osobitného predpisu alebo vlastnou činnosťou.

2. Majetok Obce môže byť vo výlučnom vlastníctve Obce alebo v spoluvlastníctve Obce a iných/inej právnickej osoby a/alebo fyzickej osoby.

3. Majetok Obce sa má zveľaďovať a zhodnocovať a vo svojej celkovej hodnote zásadne nezmenšený zachovávať.

4. Majetok Obce slúži na plnenie úloh Obce. Majetok Obce možno použiť najmä na verejné účely, na podnikateľskú činnosť a na výkon samosprávy Obce.

5. Majetok Obce, ktorý slúži pre verejné účely (najmä miestne komunikácie a verejné priestranstvá) je verejne prístupný a možno ho obvyklým spôsobom používať, ak jeho užívanie Obec neobmedzila.

**Čl. 3 Hospodárenie s majetkom Obce**

1. S majetkom Obce hospodária: a) orgány Obce,

b) organizácie Obce, ktorými sú rozpočtové a príspevkové organizácie zriadene Obcou v zmysle zákona č. 523/2004 Z.z. o rozpočtových pravidlách verejnej správy v znení neskorších predpisov, založené alebo zriadené Obcou, ktorým bol majetok zverený do užívania alebo prenechaný do správy.

2. Subjekty uvedené v odseku 1 sú povinné hospodáriť s majetkom Obce a s majetkom v štátnom vlastníctve, ktorý bol Obci zverený, v prospech rozvoja Obce a jej občanov a ochrany a tvorby životného prostredia.

3. Orgány Obce a organizácie Obce sú povinné majetok Obce zveľaďovať, chrániť a zhodnocovať. Sú povinné najmä:

a) udržiavať a užívať majetok,

b) chrániť majetok pred poškodením, zničením, stratou alebo zneužitím,

c) používať všetky právne prostriedky na ochranu majetku, vrátane včasného uplatňovania svojich práv alebo oprávnených záujmov pred príslušnými orgánmi,

d) viesť majetok v účtovníctve podľa osobitného predpisu.

**Čl. 4 Nakladanie s majetkom Obce a zmena rozpočtu obce**

1. S majetkom Obce sú oprávnení nakladať: a) starosta Obce,

c) štatutárni zástupcovia organizácií Obce. 2. O nakladaní s majetkom Obce rozhodujú: a) obecné zastupiteľstvo (ďalej len OZ),

b) starosta Obce,

c) štatutárni zástupcovia organizácií Obce.

3. O nakladaní s majetkom Obce, ktoré nie je vo výlučnej kompetencii OZ v zmysle týchto Zásad, rozhoduje starosta Obce, resp. štatutárni zástupcovia organizácií Obce.

4. Pri nakladaní s majetkom Obce môže Obec najmä:

a) previesť vlastnícke právo k majetku Obce na iné právnické alebo fyzické osoby, b) zveriť majetok do správy organizácii Obce,

c) vložiť majetok Obce do majetku obchodných spoločností, ktorých je Obec spoločníkom, d) prenechať majetok Obce na dočasné užívanie iným právnickým alebo fyzickým osobám, e) zriadiť vecné právo k majetku Obce (záložného práva, vecné bremeno),

f) zameniť majetok Obce,

g) podnikať s majetkom Obce, h) prijímať úver a pôžičku,

i) preberať dlh alebo pristupovať k dlhu, j) uznávať dlh,

k) upustiť od vymáhania pohľadávok Obce,

k) rozhodovať o vyradení a likvidácii majetku Obce.

5. Štatutárni zástupcovia organizácií Obce sú oprávnení nakladať s majetkom Obce, ktorý je im zverený do správy alebo ku ktorému majú užívacie právo v rozsahu aký im určuje zmluva, na základe ktorej majú majetok Obce v správe alebo na základe ktorej ho užívajú.

6. Všetky právne úkony spojené s nakladaním s majetkom Obce musia mať písomnú formu, inak sú neplatné.

7. Starosta Obce je v súlade s § 11 ods. 4 písm. b) zákona o obecnom zriadení oprávnený vykonávať zmeny rozpočtu do výšky 3.000,- €.

**Čl. 5 Evidencia majetku Obce**

1. Obec a správca majetku Obce sú povinní viesť o majetku predpísanú evidenciu v zmysle zákona č. 431/2002 Z.z. o účtovníctve v znení neskorších predpisov.

**Čl. 6 Zverenie majetku Obce do správy**

1. Obec môže zveriť majetok Obce do správy organizáciám Obce v zmysle zákona o majetku obcí (ďalej len „správca“). Na platnosť rozhodnutia o zverení majetku Obce do správy sa vyžaduje súhlas OZ.

2. Správca je oprávnený a povinný majetok Obce držať, užívať na plnenie úloh v rámci predmetu svojej činnosti alebo v súvislosti s ním, brať z neho úžitky a nakladať s ním v súlade s týmito Zásadami.

3. Správca nemôže nadobudnúť majetok do svojho vlastníctva. Majetok, ktorý správca nadobúda, je vlastníctvom Obce. Správca vykonáva právne úkony pri správe majetku Obce v mene Obce. Správca koná v mene Obce pred súdmi a inými orgánmi vo veciach, ktoré sa týkajú majetku Obce, ktorý spravuje.

4. Správcovia sú povinní pri nadobudnutí majetku vlastnou činnosťou v lehote do 30 dní túto

skutočnosť písomne oznámiť Obci.

5. Majetok Obce zverený do správy správcovi určí Obec pri zriadení správcu v zriaďovacej listine. Ďalší majetok Obce môže Obec zveriť do správy písomnou zmluvou, predmetom ktorej bude zverenie majetku Obce do správy, ktorá musí obsahovať:

- určenie majetku Obce prenechávaného do správy, - účtovnú hodnotu tohto majetku,

- účel využitia tohto majetku.

6. Správa majetku Obce sa vykonáva bezodplatne.

7. Prevod správy majetku Obce medzi správcami sa uskutočňuje zmluvou o prevode správy so súhlasom Obce. Výmena majetku Obce medzi správcami sa uskutočňuje zmluvou o zámene správy so súhlasom Obce. Na platnosť súhlasu obce so zámenou alebo prevodom správy majetku Obce sa vyžaduje súhlas OZ.

8. Správca je povinný viesť zverený majetok Obce v predpísanej evidencii.

9. Správca je povinný vykonávať odpisy zvereného majetku Obce v súlade so všeobecne záväznými právnymi predpismi.

10. Správca je povinný pri výkone správy majetku Obce dodržiavať povinnosti týkajúce sa hospodárenia a nakladania s majetkom Obce uvedených v Zásadách.

**Čl. 7 Odňatie majetku Obce zo správy**

1. Obec môže odňať majetok Obce zo správy správcu z nasledovných dôvodov: a) porušenie povinností pri výkone správy zvereného majetku Obce,

b) efektívnejšieho využitia zvereného majetku Obce,

c) pri zmene predmetu činnosti správcu alebo jeho reorganizácie, d) zverený majetok Obce je pre správcu nepotrebný,

e) dodržania právnych predpisov.

2. Rozhodnutie Obce o odňatí majetku Obce zo správy musí obsahovať najmä označenie majetku Obce odňatého zo správy, doterajšieho správcu a dôvod odňatia majetku Obce zo správy.

3. Na platnosť rozhodnutia o odňatí majetku Obce zo správy sa vyžaduje súhlas OZ.

**Čl. 8 Nadobúdanie majetku do vlastníctva Obce**

1. Obec okrem majetku, ktorý prešiel z vlastníctva štátu do vlastníctva Obce podľa zákona o majetku obcí, môže nadobúdať ďalší majetok zmluvne (napr. kúpou, darovaním, zámenou), vydržaním, dedením, rozhodnutím štátneho orgánu, vlastnou investičnou činnosťou a podnikateľskou činnosťou alebo inými spôsobmi, ktoré sú v súlade so všeobecne záväznými právnymi predpismi.

2. Nadobúdanie nehnuteľných vecí do vlastníctva Obce podlieha vždy schváleniu OZ.

3. Odplatné nadobúdanie hnuteľného majetkuza odplatu vyššiu ako 1.700,- Eur schvaľujeOZ. 4. Obec môže nadobúdať hnuteľný majetok aj bezodplatne od fyzických a právnických osôb. Ak na tohto majetku viaznu ťarchy, záväzky alebo iné obmedzenia v prospech tretích osôb, podlieha prijatie majetku schváleniu OZ.

5. Nadobúdanie vlastníctva hnuteľného majetku sa uskutočňuje v súlade so schváleným rozpočtom Obce a pridelenými finančnými prostriedkami v súlade s platnými vnútornými predpismi Obce.

**Čl. 9 Vymedzenie kompetencií OZ**

1. OZ schvaľuje:

a) nadobúdanie nehnuteľného majetku (okrem prechodu vlastníctva zo zákona),

b) nadobúdanie hnuteľného majetku za odplatu vyššiu ako 1.700,- Eur v zmysle čl. 8 ods. 3. c) spôsob prevodu vlastníctva nehnuteľného majetku Obce; to neplatí, ak je Obec povinná previesť nehnuteľný majetok podľa osobitného predpisu,

d) podmienky obchodnej verejnej súťaže, ak sa má prevod vlastníctva nehnuteľného majetku obce realizovať na základe obchodnej verejnej súťaže,

e) prevody vlastníctva nehnuteľného majetku Obce, ak sa realizujú priamym predajom, f) prevody vlastníctva hnuteľného majetku Obce nad hodnotu 500,- Eur,

g) zriadenie vecných bremien na majetok Obce,

h) zriadenie odplatného vecného bremena v prospech Obce, i) prenechávanie majetku Obce do užívania v zmysle čl. 13,

j) vklady majetku Obce do majetku zakladaných alebo existujúcich obchodných spoločností, k) koncesné zmluvy v zmysle § 9 ods. 2 písm. g) zákona o majetku obci,

l) združovanie obecných prostriedkov a účasť v združeniach, m) zriadenie záložného práva na majetok Obce,

n) nakladanie s cennými papiermi podľa § 9a ods. 11 zákona o majetku obcí,

o) uznanie dlhu vo výške viac ako 500,- Eur a uznanie dlhu formou notárskej zápisnice, p) nakladanie s pohľadávkami v zmysle čl. 16,

q) zriadenie predkupného práva na majetok Obce,

r) zverenie majetku do správy, odňatie majetku zo správy, zámenu a prevod správy majetku Obce,

s) nadobudnutie majetku darovaním, ak na predmete daru viaznu ťarchy, záväzky alebo iné obmedzenia v prospech tretích osôb,

t) nakladanie s majetkovými právami Obce neuvedenými v predchádzajúcich bodoch nad hodnotu 500,- Eur

u) nakladanie s majetkovými právami Obce starostom Obce nad rámec schváleného rozpočtu Obce.

**Čl. 10 Prevod nehnuteľného majetku**

1. Prevod vlastníckeho práva k nehnuteľnému majetku na inú právnickú alebo fyzickú osobu je možný iba zmluvne, za odplatu, v súlade s § 9a zákona o majetku obcí a podlieha vždy schváleniu OZ.

2. Darovanie nehnuteľného majetku Obce je neprípustné, ak osobitný predpis neustanovuje inak.

**Čl. 11 Prevod hnuteľného majetku**

1. Prevod vlastníckeho práva k hnuteľnému majetku na inú právnickú alebo fyzickú osobu je možný iba zmluvne a v súlade s § 9a zákona o majetku obcí.

2. Predaj hnuteľného majetku v hodnote nad 1.700,- EUR podlieha schváleniu OZ. 3. Darovať hnuteľnú vec Obce fyzickým osobám alebo právnickým osobám môže:

a) starosta Obce v hodnote do 100,- Eur vrátane za jeden kus v úhrnnej hodnote maximálne 500,- Eur v jednotlivých prípadoch,

b) starosta Obce so súhlasom OZ v hodnote nad 100,- Eur za jeden kus.

**Čl. 12 Vklad majetku Obce do obchodných spoločností a družstva**

1. Obec môže svoj majetok vložiť ako vklad do základného imania obchodnej spoločnosti

alebo družstva alebo môže zo svojho majetku založiť právnickú osobu. Vklad majetku Obce do obchodných spoločností a družstva podlieha schváleniu OZ.

2. Súhlas OZ je ďalej potrebný pri nakladaní s týmto vkladom, a to najmä pri: a) prevode obchodného podielu alebo jeho časti,

b) zvýšení, resp. znížení základného imania, vkladu alebo obchodného podielu Obce v spoločnosti,

c) zrušení a zániku majetkovej účasti Obce v spoločnosti, d) nakladaní s cennými papiermi.

**Čl. 13 Dočasné užívanie majetku Obce**

1. Obec a organizácie Obce sú oprávnené prenechať na dočasné užívanie hnuteľné a nehnuteľné veci vo vlastníctve Obce formou nájmu alebo výpožičky iným fyzickým osobám alebo právnickým osobám písomnou zmluvou, ktorá musí obsahovať okrem náležitostí stanovených osobitnými právnymi predpismi určenie prenechaného majetku, stanovenie odplaty za užívanie a dobu trvania užívania majetku Obce.

2. Obec a organizácie Obce sú povinné pri prenechaní majetku do užívania postupovať v súlade so všeobecne záväznými právnymi predpismi.

3. Osoby, ktoré užívajú majetok Obce, sú oprávnené prenechať na užívanie majetok Obce len po predchádzajúcom písomnom súhlase Obce a za podmienky zabezpečenia užívania majetku Obce v súlade so Zásadami.

4. Hnuteľné vecia nehnuteľné vecivo vlastníctveObce sa môžuprenechaťnaužívanie jedine na taký účel, na ktorý sú určené.

5. Prípady nájmu, ktoré schvaľuje starosta Obce alebo štatutárni zástupcovia organizácií Obce:

a) hnuteľnej veci vo vlastníctve Obce, ktorej hodnota je nižšia ako 500,- Eur,

b) hnuteľného a nehnuteľného majetku Obce, ktorého trvanie s tým istým nájomcom neprekročí desať dní v kalendárnom mesiaci alebo 80 hodín mesačne,

d) nebytových priestorov a stavieb alebo ich častí o rozlohe menšej ako 100 m2, e) pozemkov o výmere menšej ako 25 m2.

6. Subjekty, ktoré užívajú majetok Obce, sú oprávnené a povinné držať ho, užívať ho a brať z neho úžitky a nakladať s ním v súlade s týmito nariadením a všeobecne záväznými právnymi predpismi.

7. Starosta Obcejeoprávnený udeľovaťfyzickým aprávnickým osobám,ktorév katastriobce Sučany vlastnia alebo užívajú nehnuteľnosť, súhlas s vedením a uložením kanalizačných, plynových a elektrických prípojok v dĺžke najviac 50 m na pozemkoch vo vlastníctve obce Sučany ako aj súhlas k vykonávaniu ich údržbu a opravy.

8. Obec a organizácie Obce môžu prenechať majetok do užívania formou výpožičky za podmienky, že tento majetok bude slúžiť na verejnoprospešný účel, nasledovne :

a) o výpožičke hnuteľného majetku rozhoduje starosta mesta a štatutárni zástupcovia organizácií Obce

b) o výpožičke nehnuteľného majetku rozhoduje OZ.

9. Obec alebo štatutárni zástupcovia organizácií Obce spôsobom podľa odseku 5 písm. b) tohto článku (ďalej len „krátkodobý prenájom“) prenajímajú najmä miestnosti v budove Robotníckeho kultúrneho domu, Domu smútku a v ZŠ SNP. Výška ceny tohto krátkodobého nájmu a podrobnosti užívania majetku obce tvoria prílohu č. 1 k týmto zásadám hospodárenia.

**Čl. 14 Zriadenie vecného bremena a záložného práva na majetok Obce**

1. Na nehnuteľný majetok Obce sa môže zriadiť vecné bremeno uloženia a údržby inžinierskych sietí (napr. kanalizácia, plyn, elektrika a pod.), ako aj vecné bremená prechodu a prejazdu pešo, vozidlom a pod.

2. O zriadení vecného bremena na nehnuteľnom majetku vo vlastníctve Obce rozhoduje OZ.

3. Výška odplaty je 100,- Eur.

4. V odôvodnených prípadoch sa zriaďuje vecné bremeno bezodplatne.

5. Na majetok Obce je možné zriadiť záložné právo na zabezpečenie záväzku Obce v prospech tretej osoby. O zriadení záložného práva rozhoduje OZ.

**Čl. 15 Nakladanie s cennými papiermi**

1. Schváleniu v OZ podlieha vydávanie cenných papierov a nakladanie s nimi v zmysle zákona č. 566/2001 Z. z. z 9. novembra 2001 o cenných papieroch a investičných službách v znení neskorších predpisov.

2. Pri nakladaní s cennými papiermi a majetkovými podielmi na právnických osobách, dôsledkom ktorého je zmena vlastníctva, Obec postupuje podľa § 9a zákona o majetku obcí, ak tento postup nevylučuje osobitný predpis.

**Čl. 16 Hospodárenie s pohľadávkami a inými majetkovými právami Obce**

1. Právo správy a hospodárenie s pohľadávkami a majetkovými právami Obce vykonáva Obec a organizácie Obce, ak pohľadávky a majetkové práva vznikli pri výkone správy k zverenému majetku Obce.

2. Schváleniu v OZ podlieha:

- prijatie a poskytnutie úveru alebo pôžičky,

- prevzatie dlhu a pristúpenie k dlhu,

- trvalé upustenie od vymáhania pohľadávky nad 100,- Eur okrem prípadov podľa ods. 8 tohto článku,

- dočasné upustenie od vymáhania pohľadávky nad 1.000,- Eur okrem prípadov podľa ods. 8 tohto článku,

- prevzatie záruky, ak to umožňuje právny predpis,

- postúpenie pohľadávky za odplatu menšiu ako 70 % z nominálnej hodnoty pohľadávky,

- nadobudnutie pohľadávky.

3. Subjekty uvedené v odseku 1 sú povinné pohľadávky včas uplatňovať a vymáhať. Ak je dlžník v omeškaní s úhradou, sú povinné mu dlh vyúčtovať a vymáhať aj určené sankčné úroky, ak nie je osobitným právnym predpisom určené inak.

4. Dočasne upustiť od vymáhania pohľadávky je možné z nasledovných dôvodov:

a) zo závažných dôvodov, najmä sociálnych, rodinných a ekonomických, b) pohľadávka je prechodne nevymožiteľná,

a to na žiadosť dlžníka v prípade, ak dlžník dlh písomne uznal, čo do dôvodu a výšky, alebo ak je dlh priznaný právoplatným rozhodnutím súdu alebo iného orgánu.

5. V prípade dočasného upustenia od vymáhania pohľadávky sa však musí zabezpečiť, aby sa táto pohľadávka nepremlčala alebo nezanikla. Len čo pominú dôvody dočasného upustenia od vymáhania pohľadávky, je subjekt uvedený v ods. 1 povinný vykonať všetky úkony na jej včasné vymoženie.

6. Trvale upustiť od vymáhania pohľadávky je možné z nasledovných dôvodov:

a) nemožno preukázať, že pohľadávka trvá, alebo nemožno preukázať jej výšku a nie je podklad pre to, aby súd alebo iný príslušný orgán určil výšku podľa úvahy,

b) dlžník zomrel a pohľadávka nemohla byť uspokojená ani vymáhaním na dedičoch dlžníka, c) pohľadávka sa premlčala a dlžník odmieta dlh dobrovoľne uhradiť,

d) zo všetkých okolností prípadu je zrejmé, že ďalšie vymáhanie pohľadávky by nebolo úspešné, alebo by bolo nehospodárne,

e) akpohľadávka jenedobytná, pretože dlžník(fyzická osoba) sa zdržujena neznámom mieste a jej pobyt nebol zistený ani cez register obyvateľov SR

f) za účelom zmiernenia alebo odstránenia tvrdosti zákona o miestnych daniach v prípade poplatku za komunálny odpad a drobný stavebný odpad.

7. Upustiť od vymáhania pohľadávky nie je prípustné, ak: - vznikla v súvislosti s úmyselnou trestnou činnosťou,

- dlžník má majetok, z ktorého nemožno dosiahnuť uspokojenie pohľadávky len z toho dôvodu, že ho v čase vymáhania nemožno predať,

- dlžník má voči Obci pohľadávku.

8. Starosta Obce a štatutárni zástupcovia organizácií Obce môžu upustiť od vymáhania: a) trvale do sumy 150,- Eur

b) dočasne (povolenie splátok dlhu)

- v prípade pohľadávok Obce voči právnickým osobám vzniknutých titulom poplatkov za komunálny odpad a miestnych daní celkom alebo čiastočne do výšky 2.000,- Eur a v maximálnej lehote novej splatnosti do 1 roka od dátumu pôvodnej splatnosti

- ostatných pohľadávok Obce do výšky 1.000,- Eur

c) trvalo v prípade pohľadávok Obce vzniknutých titulom poplatkov za komunálny odpad drobný stavebný odpad voči:

- právnickým osobám celkom alebo čiastočne do výšky 3.100,- Eur vo výške zľavy podľa nasledovnej tabuľky:



- fyzickým osobám celkom alebo čiastočne vo výške zľavy 100% novonarodeným deťom v roku narodenia a zľavy 50% z ročného poplatku neobývaným domom v obci (chalupy) s vývozom smetnej nádoby a vo výške zľavy podľa nasledovnej tabuľky vo výške 70% v prípade 1 osobe žijúcej v domácnosti a 50% v prípade 2 osôb žijúcich v domácnosti:



9. Proti tomu istému dlžníkovi, sa môže od vymáhania pohľadávky upustiť iba raz v kalendárnom roku.

10. Hospodárenie a nakladanie s pohľadávkami musí mať písomnú formu.

11. Nakladanie s pohľadávkami Obce na úseku daní a poplatkov sa riadi osobitným právnym predpisom (zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov).

12. Starosta Obce a organizácie Obce informujú OZ raz ročne formou informatívnej správy o pohľadávkach, od ktorých vymáhania bolo upustené v predchádzajúcom kalendárnom roku. Správa obsahuje identifikáciu dlžníka, výšku pohľadávky, uvedenie či ide o trvale alebo dočasne upustenie a dôvod upustenia od vymáhania.

**Čl. 17 Inventarizácia majetku Obce**

1. Inventarizáciu majetku a záväzkov vykonáva Obec a organizácie Obce podľa ustanovenia zákona č. 431/2002 Z.z. o účtovníctve v znení neskorších predpisov a v súlade s vnútornými smernicami. Inventarizáciou ku dňu riadnej alebo mimoriadnej účtovnej závierky sa overuje, či stav majetku a záväzkov zodpovedá skutočnosti.

**Čl. 18 Prebytočný a neupotrebiteľný majetok Obce**

1. Prebytočným je nehnuteľný a hnuteľný majetok Obce, ktorý sa nevyužíva trvalo alebo prechodne na plnenie úloh Obce.

2. O trvalej prebytočnosti majetku a o spôsobe jeho naloženia rozhoduje: a) obecné zastupiteľstvo:

- o nehnuteľnostiach

- o hnuteľných veciach s nadobúdacou hodnotou nad 1.000,- € alebo nadobudnutých v posledných 3 rokoch pred rozhodnutím,

b) starosta obce alebo štatutárny orgán správcu:

- o hnuteľných veciach, o prebytočnosti ktorých nerozhoduje OZ.

Pri určovaní príslušného orgánu na rozhodnutie sa vychádza z nadobúdacej hodnoty jednotlivej veci resp. súboru veci, ktoré tvoria jeden celok.

O prebytočnosti majetku môže kompetentný orgán uvedený v tomto odseku rozhodnúť buď formou osobitného rozhodnutia alebo súčasne s iným právnym úkonom (napr. so schválením spôsobu o naložení s prebytočným majetkom - zámeru, podpísaním konkrétnej zmluvy, doložkou na zmluve a pod.).“

3. Prebytočný majetok Obec ponúkne najmä organizáciám Obce, ktorým by tento majetok mohol slúžiť na plnenie úloh v rámci predmetu ich činnosti alebo v súvislosti s ním.

4. Neupotrebiteľným nehnuteľným a hnuteľným majetkom Obce je majetok, ktorý pre svoje úplné fyzické alebo morálne opotrebenie, poškodenie, zastaranie a nehospodárnosť prevádzky už nemôže slúžiť svojmu účelu.

5. O neupotrebiteľnosti majetku rozhoduje: a) obecné zastupiteľstvo:

- o nehnuteľnostiach

- o hnuteľných veciach s nadobúdacou hodnotou nad 1.000,- € alebo nadobudnutých v posledných 3 rokoch pred rozhodnutím,

b) starosta obce alebo štatutárny orgán správcu:

- o hnuteľných veciach, o prebytočnosti ktorých nerozhoduje OZ.

Pri určovaní príslušného orgánu na rozhodnutie sa vychádza z nadobúdacej hodnoty jednotlivej veci resp. súboru veci, ktoré tvoria jeden celok.

6. Spôsob, bližšie podmienky a postup naloženia s neupotrebiteľným majetkom (napr. predaj na súčiastky alebo fyzická likvidácia) navrhuje ekonomická komisia.

7. O prebytočnom a neupotrebiteľnom majetku a spôsobe jeho likvidácie vedie Obec a organizácie Obce evidenciu.

**Čl. 19 Spoločné a záverečné ustanovenia**

1. Dohľad nad uplatňovaním Zásad vykonáva hlavný kontrolór Obce. Za porušenie tohto nariadenia sa voči zodpovedným osobám uplatnia sankcie podľa všeobecne záväzných právnych predpisov.

2. Orgány Obce sú povinné zabezpečovať sústavnú ochranu majetku Obce a kontrolu hospodárenia a nakladania s ním.

3. Podľa doterajších predpisov sa posudzujú práva a záväzky vzniknuté z právnych úkonov pred účinnosťou tohto nariadenia.

4. Týmto nariadením sa ruší Všeobecne záväzné nariadenie Obce Sučany č. 7/2009 o hospodárení s majetkom Obce Sučany a uznesenie OZ Obce Sučany časť C bod 3 z 15.8.2007.

5. Zásady hospodárenia boli schválené obecným zastupiteľstvom dňa 9.2.2015 uznesením č. 8/2015.

V Sučanoch, dňa 25.4.2023

Martin Rybár starostaobceSučany